pythainlp/thai_wikipedia_clean_20230101 huggingface dataset:
สำหรับในเกม"เมกาแมนยูนิเวิร์ส"ที่ถูกยกเลิก โรลตั้งใจให้น้องสาวอีกสองคนดูแลโหมดของเกมแต่ละโหมด ซึ่งมีชื่อว่า "กลาสซิส" และ "เมต"
นอกจากนี้ ได้มีการเพิ่มโรลลงในเกมมือถืออย่าง"ร็อคแมน X ไดฟ์" ในฐานะตัวละครที่เล่นได้ โดยเธอใช้ไม้กวาดโจมตีและได้รับความช่วยเหลือจากตัวละครหุ่นยนต์ที่ชื่อเอดดี ในการจัดหาระเบิดหรือฟื้นฟูพลังชีวิตของเธอ
การ์ตูน, อนิเมะ และมังงะ.
ในการ์ตูน"เมกาแมน"ฉบับอเมริกันโดยบริษัทรูบี-สเปียส์ รูปลักษณ์ของโรลเปลี่ยนไปอย่างมาก ซึ่งเธอกลายเป็นเด็กสาววัยรุ่นตัวสูงที่มีลักษณะเป็นผู้ใหญ่มากขึ้น สวมจั๊มสูทสีเบจและสีแดง รวมทั้งมีปืนใหญ่แบบแขนพิเศษ ที่สามารถเปลี่ยนเป็นเครื่องใช้ในครัวเรือนต่าง ๆ เช่น เครื่องดูดฝุ่นหรือเครื่องปิ้งขนมปัง
โรลเป็นหนึ่งในเน็ตนาวิของภาพยนตร์ชุด"ร็อคแมนเอ็กเซ่" ในการพรรณาถึงโรล หรือที่รู้จักในชื่อโรลเอ็กเซ่ เธอเป็นเน็ตนาวิที่ใจดีและสนับสนุนร็อคแมนรวมถึงพันธมิตรของเขา นอกจากนี้ พวกเขายังแสดงให้เห็นว่ามีความสัมพันธ์ที่โรแมนติก
ส่วนในการ์ตูนอเมริกันอย่าง"" นั้น โรลไม่ได้รับการเรียกตามชื่อ แต่การเป็นตัวแทนของเธอในการปรากฏตัวดังกล่าวมีชื่อว่า "เมกาเกิร์ล" ซึ่งเป็นเมกาแมนเวอร์ชันผู้หญิงที่ได้รับมอบเป็นของขวัญจาก ดร. ไลต์ (เรียกว่า ดร. ไรต์ ในการปรากฏตัวดังกล่าว) สำหรับวันเกิดของเขา โดยเมกาเกิร์ลดูเหมือนเมกาแมน นอกเหรือจากเด็กผู้หญิงที่มีผมสีบลอนด์และแต่งกายด้วยชุดสีชมพูและสีขาว ตลอดจนดูเหมือนว่าทั้งสองจะไม่ได้มีความสัมพันธ์แบบเดียวกันนอกเหนือจากการเป็นเพื่อนสนิทกัน
ในการให้สัมภาษณ์กับสมาชิกทีมพัฒนาของ"ร็อคแมน" พวกเขาระบุว่าเดิมทีโรลถูกกำหนดให้เป็นสาวน้อยเดือดร้อนที่ร็อคแมนจำเป็นต้องช่วยชีวิต พวกเขายังวางแผนที่จะเพิ่มโรลเวอร์ชันยักษ์ ที่ยิงด้วยเลเซอร์ในฐานะหนึ่งในบอสสุดท้ายของเกม อย่างไรก็ตาม สิ่งนี้ถูกตัดออกจากเกมในภายหลัง
สินค้า.
เนนโดรอยด์ของโรลได้รับการเปิดตัวโดยบริษัทกูดสไมล์ใน ค.ศ. 2018 และหุ่นโรล คาสเก็ตต์ ขนาด 4 นิ้ว-เนล ได้รับการเปิดตัวโดยเซนทิเนลใน ค.ศ. 2019
โรลได้รับการพิสูจน์แล้วว่าได้รับความนิยมในหมู่แฟน ๆ ที่มีการแฮกรอมและแฟนเกม"ร็อคแมน"ต่าง ๆ เพื่อให้เธอมีบทบาทหลักในฐานะคู่หูหญิงของร็อคแมน ซึ่ง"โรลจังเอโวลูชัน"ได้รับการสร้างขึ้นใน ค.ศ. 2014 เพื่อแก้ไข"ร็อคแมน"ดั้งเดิม โดยให้เธอมีแขนปืนใหญ่ที่ยิงหัวใจ ส่วนใน ค.ศ. 2017 ได้มีการเปิดตัวแฮกสไปรต์สำหรับเกม"ร็อคแมน"ของเกมบอยทั้งห้าภาคซึ่งแทนที่ร็อคแมนด้วยโรล และแทนที่รัชด้วยแมวที่ชื่อแทงโก การแฮกดังกล่าวใช้งานสไปรต์แบบกำหนดเองและเพิ่มการปรับปรุงรูปแบบการเล่นเล็กน้อย นอกจากนี้ โรลยังได้รับการเพิ่มเข้าไปในแฟนเกมอย่าง"เมกาแมนเพอร์เฟกต์บลู"ในฐานะตัวละครที่สามารถเล่นได้โดยใช้ไม้กวาดของเธอเพื่อโจมตี ด้านเทรีซา โรมาโน จาก"เดอะแมรีซู"กล่าวว่าโรลเป็นหุ่นยนต์หญิงเพียงคนเดียวในจักรวาลของแฟรนไชส์ที่สร้างความประทับใจไม่รู้ลืมให้แก่แฟนคลับ"เมกาแมน" เธอสังเกตเห็นว่าโรลมีความโดดเด่นในด้านการออกแบบตัวละครใหม่อย่างต่อเนื่องผ่านเกมหรือซีรีส์แอนิเมชัน สำหรับโรมาโนแล้ว การทำซ้ำที่น่าจดจำที่สุดคือฉบับรูบี-สเปียส์ ซึ่งแขนของโรลสามารถเปลี่ยนเป็นเครื่องใช้ในครัวเรือนต่าง ๆ ส่วนบทความโดยคริสเตียน การ์เน็ต จากเว็บไซต์"คอมิกบุ๊กรีซอร์สเซส"ได้ระบุเธอร่วมกับตัวละครเมกาแมนตัวอื่น ๆ ในฐานะหนึ่งในเก้านักสู้เลียนแบบที่เขาอยากให้ปรากฏใน"ซูเปอร์สแมชบราเธอร์ส อัลติเมต" โดยกล่าวถึงเธอในฐานะหนึ่งในตัวละครที่ "คล้ายกับเมกาแมนมากที่สุด" และสังเกตว่าเธอ "น่าจะใช้เมกาบัสเตอร์สีแดงของเธอ, เทคนิคการทำความสะอาดที่ตลกขบขัน และแทงโก" นอกเหนือจากชุดเคลื่อนไหวของเธอ
Roll (Mega Man)
Hongzhou, Prince He
คลองจระเข้ (จังหวัดสมุทรปราการ)
คลองจระเข้ หรือ คลองจระเข้ใหญ่ เป็นคลองธรรมชาติ เริ่มต้นจากคลองประเวศบุรีรมย์และคลองลำปลาทิวที่สี่แยกหัวตะเข้ในเขตลาดกระบัง กรุงเทพมหานคร เรียกส่วนนั้นว่า คลองหัวตะเข้ ไปบรรจบคลองสำโรงในอำเภอบางเสาธง จังหวัดสมุทรปราการ มีความยาวประมาณ 32 กิโลเมตร มีความจุคลองประมาณ 1.60 ล้านลูกบาศก์เมตร เป็นคลองที่มีน้ำไหลตลอดทั้งปี
สาเหตุที่เรียกว่าคลองจระเข้เพราะในอดีตท้องที่นี้เป็นพื้นที่น้ำทะเลท่วมถึงมาก่อน เป็นที่อยู่อาศัยของจระเข้น้ำเค็มจำนวนมาก ทำให้ขุดพบโครงกระดูกและส่วนหัวอยู่เป็นประจำ จึงเรียกคลองที่มีจระเข้ชุกชุมนี้ว่า "คลองจระเข้" ภายหลังได้เป็นชื่อของตำบลคือ ตำบลจรเข้ ต่อมาแยกเป็นตำบลศีรษะจรเข้น้อยและตำบลศีรษะจรเข้ใหญ่
สถานที่ตั้งอยู่ริมคลองจระเข้ ได้แก่ วัดหัวคู้เป็นวัดเก่าแก่ตั้งอยู่บริเวณปากคลองจระเข้ บริเวณนั้นมีความกว้างคลอง 40 เมตร บริเวณวัดมีตลาดชุมชนวัดหัวคู้ วัดศรีวารีน้อยซึ่งมีตลาดน้ำชุมชนวัดศรีวารีน้อย ซึ่งเปิดทำการในวันเสาร์และอาทิตย์ และวัดจรเข้ใหญ่ที่ตั้งอยู่บริเวณคุ้งน้ำ เล่าลือกันว่ามีถ้ำใต้น้ำซึ่งร่ำลือกันว่าชุมไปด้วยจระเข้นับร้อยนับพันตัว ต่อมาภายหลังชาวบ้านในละแวกนั้นได้ขุดพบกะโหลกศีรษะของมนุษย์ในถ้ำใต้น้ำ จึงได้สร้างวัดนี้ขึ้นไว้เหนือคุ้งน้ำนั้นเพื่อข่มความดุร้ายของจรเข้และให้เดรัจฉานยำเกรงต่ออำนาจสิ่งศักดิ์สิทธิ์
แอสโตรบอย
ช้าง เอฟเอคัพ รอบชิงชนะเลิศ 2564–65
ฟุตบอล ช้าง เอฟเอคัพ รอบชิงชนะเลิศ 2564–65 เป็นนัดชิงชนะเลิศของ ช้าง เอฟเอคัพ 2564–65 และเป็นฤดูกาลที่ 28 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่สนาม ธรรมศาสตร์ สเตเดียม ใน ปทุมธานี, ประเทศไทย เมื่อวันที่ 22 พฤษภาคม พ.ศ. 2565, ระหว่าง บุรีรัมย์ ยูไนเต็ด หนึ่งทีมใหญ่จาก บุรีรัมย์ และ นครราชสีมา มาสด้า หนึ่งทีมใหญ่จาก นครราชสีมา, ทั้งสองทีมมีที่ตั้งใน ภาคตะวันออกเฉียงเหนือ ของประเทศไทย.
โชติระวีย์ ทองดวง
วรพงษ์ ประเสริฐศรี
กชภูมิ มีศรีเดชา
ชัยฤกษ์ งามสม
อาริศ กุลสวัสดิ์ภักดี
ณัฐพนธ์ เผ่าพนัส
ตาราแอร์ เที่ยวบินที่ 197
ตาราแอร์เที่ยวบินที่ 197 เป็นเที่ยวบินในประเทศตามตารางของตาราแอร์ ให้บริการแทนเยติแอร์ไลนส์ ซึ่งเป็นบริษัทแม่ บินจากท่าอากาศยานโปขรา ไปยัง ท่าอากาศยานจอมซอม ในประเทศเนปาล ในวันทรา 29 พฤษภาคม 2022 อากาศยาน Twin Otter ซึ่งมีผู้โดยสาร 22 คน (ในจำนวนนี้เป็นลูกเรือ 3 คน) ออกเดินทางเมื่อเวลา 9:55 NST  และขาดการติดต่อกับหอควบคุมการบิน 12 นาทีหลังออกบินที่เวลา 10:07 ซากเครื่องบินถูกพบใน 20 ชั่วโมงให้หลังบริเวณข้างเขา ผู้โดยสารและลูกเรือทั้ง 22 ราย เสียชีวิต ศพของทั้งหมดถูกกู้คืนในเวลาต่อมา
ตาราแอร์เที่ยวบินที่ 197
Tara Air Flight 197
ตาราแอร์
ตาราแอร์  เป็นสายการบินสัญชาติเนปาล มีสำนักงานใหญ่ตั้งอยู่ที่กาฐมาณฑุ เป็นบริษัทลูกของเยติแอร์ไลนส์ ตาราแอร์ตั้งขึ้นในปี ค.ศ. 2009 โดยใช้อากาศยานของเยติแอร์ไลนส์ มีฐานการบินหลักอยู่ที่ท่าอากาศยานนานาชาติตริภูวัน และฐานรองที่ท่าอากาศยานเนปาลกูนจ์ ตาราแอร์ให้บริการหลักในท่าอากาศยานบนภูเขาห่างไกลของเนปาล ฝูงบินของตาราแอร์ประกอบด้วยเครื่องบินแบบ ดอร์เนียร์ 228, DHC-6 และ PC-6 ฟอบส์ขึ้นชื่อตาราแอร์เป็น "สายการบินที่ไม่ปลอดภัยที่สุด" ในปี ค.ศ. 2019 อันเป็นผลจาก
ตาราแอร์ถูกก่อตั้งขึ้นในปีค.ศ. 2009 จากการแยกการปฏิบัติการของเครื่องบินขึ้น - ลงและลงจอดระยะสั้น (STOL) ออกจากการปฏิบัตการนระดับภูมิภาค โดยได้มีการเปลี่ยนชื่อเป็นตาราแอร์ โดยจะมุ่งเน้นการบินเข้าและออกจากสนามบินขนาดเล็กในบริเวณภูเขาและที่ห่างไกล
ตาราแอร์ให้บริการภายในประเทศเนปาล
ตาราแอร์ได้มีข้อตกลงการบินโดยใช้รหัสเที่ยวบินร่วมกับสายการบินดังต่อไปนี้:
ณ เดือนพฤศจิกายน ค.ศ. 2022 ตาราแอร์มีเครื่องบินประจำการในฝูงบินดังนี้:
นิโคลัส มิคเกลสัน
นิโคลัส มิคเกลสัน (; 24 กรกฏาคม พ.ศ. 2542 –)  เป็นนักฟุตบอลลูกครึ่งไทย-นอร์เวย์ ปัจจุบันเล่นในตำแหน่งแบ็กขวาให้กับโอเดนเซ ในเดนิชซูเปอร์ลีกา และทีมชาติไทยรุ่นอายุไม่เกิน 23 ปี
โรงแรมผี หนีไปพักร้อน
โรงแรมผี หนีไปพักร้อน  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2012 ผลิตโดย โคลัมเบียพิคเจอร์ส ภาพยนตร์กำกับโดย เกนดี้ ทาร์ทาคอฟสกี และแสดงนำโดย อดัม แซนด์เลอร์, แอนดี แซมเบิร์ก, เซลีนา โกเมซ, เควิน เจมส์, ฟราน เดรสเชอร์, สตีฟ บูเซมี, มอลลี่ แชนนอน, เดวิด สเปด และซีโล่ กรีน
รอตเทนโทเมโทส์รายงานว่าร้อยละ 45 ของผู้วิจารณ์ 145 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.4 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 47 เต็ม 100 คะแนน ซึ่งประเมินโดยผู้วิจารณ์ 32 คน
เอเวลีนา อาลา-กูลยู
เอเวลีนา อาลา-กูลยู (; คำเรียกตามหลังชื่อและนามสกุลหลังแต่งงาน: Ojala; เกิดวันที่ 27 ตุลาคม ค.ศ. 1867 ณ เลห์ติมากิ – เสียชีวิตวันที่ 3 มิถุนายน ค.ศ. 1940) เป็นครูโรงเรียนชาวฟินแลนด์, ภรรยาของชาวนา และนักการเมือง เธอเป็นสมาชิกรัฐสภาฟินแลนด์ตั้งแต่ ค.ศ. 1907 ถึง ค.ศ. 1910 และอีกครั้งใน ค.ศ. 1914 ถึง ค.ศ. 1919 โดยเป็นตัวแทนของพรรคฟินแลนด์จนถึง ค.ศ. 1918 และพรรคแนวร่วมแห่งชาติระหว่าง ค.ศ. 1918 ถึง ค.ศ. 1919 ส่วนเครโน อาลา-กูลยู เป็นบุตรชายของเธอ
Eveliina Ala-Kulju
คลองด่าน (ฝั่งธนบุรี)
แดน แอชเวิร์ธ
แดน แอชเวิร์ธ (; เกิด 6 มีนาคม 1971) เป็นนักฟุตบอลและผู้อำนวยการกีฬาชาวอังกฤษ ปัจจุบันเขาทำงานเป็นผู้อำนวยการกีฬาให้กับสโมสรในพรีเมียร์ลีก นิวคาสเซิลยูไนเต็ด ก่อนหน้านี้เขาทำงานเป็นผู้อำนวยการด้านเทคนิคของ ไบรตันแอนด์โฮฟอัลเบียน และเคยเป็นผู้อำนวยการด้านการพัฒนาระดับสูงของ สมาคมฟุตบอล
แอชเวิร์ธศึกษาที่ วิทยาลัยเวสต์แองเกลีย ตั้งแต่ปี ค.ศ. 1987 ถึง 1989 จากนั้นจึงเข้าร่วมทีมเยาวชนของ นอริชซิตี ต่อมาแอชเวิร์ธเข้าร่วมสโมสรนอกลีก เซนต์ลีโอนาร์ด จากนั้น แอชเวิร์ธ ไปใช้ชีวิตอยู่ใน สหรัฐอเมริกา เป็นโค้ชให้กับ West Florida Fury ก่อนที่จะกลับมาอังกฤษเพื่อเล่นให้กับ Wisbech Town สโมสรนอกลีก แอชเวิร์ธ ออกจาก Wisbech ในฤดูใบไม้ร่วงปี ค.ศ. 2000 หลังจากสโมสรประสบปัญหาทางการเงิน
แอชเวิร์ธ ยังคงมีส่วนร่วมกับฟุตบอลต่อไปหลังจากเกษียณอายุในฐานะผู้เล่น โดยได้รับแต่งตั้งให้เป็นผู้อำนวยการศูนย์ฝึกเยาวชนที่ ปีเตอร์โบโรยูไนเต็ด ในปี ค.ศ. 2000 ในปี ค.ศ. 2001 เขาดำรงตำแหน่งผู้อำนวยการศูนย์ความเป็นเลิศที่ เคมบริดจ์ยูไนเต็ด จนถึงเดือนมีนาคม ค.ศ. 2004 เมื่อเขาย้ายไป เวสต์บรอมมิชอัลเบียน เป็นผู้ช่วยผู้จัดการทีมเยาวชน ไอดี บูธรอยด์ หลังจากการจากไปของ บูธรอยด์ ในเดือนกรกฎาคมของปีนั้น เขาได้เข้ารับตำแหน่งผู้จัดการทีมเยาวชน จนกระทั่งเขาได้เลื่อนตำแหน่งเป็นผู้อำนวยการด้านกีฬาและเทคนิคของสโมสรในเดือนธันวาคม ค.ศ. 2007
เมื่อวันที่ 17 กันยายน ค.ศ. 2012 แอชเวิร์ธ ได้รับการแต่งตั้งให้เป็นผู้อำนวยการด้านการพัฒนาระดับสูงของ สมาคมฟุตบอล เขาเป็นหนึ่งในผู้สร้าง "England DNA" ซึ่งเป็นแผนพัฒนาผู้เล่นชั้นยอด
ในเดือนสิงหาคม ค.ศ. 2018 มีรายงานว่า แอชเวิร์ธ อยู่ในรายชื่อที่ แมนเชสเตอร์ยูไนเต็ด อยากให้เข้ามารับตำแหน่งผู้อำนวยการด้านเทคนิคคนแรกของสโมสร
ในเดือนกันยายน ค.ศ. 2018 หรือ 1 เดือนต่อมา มีการประกาศว่า แอชเวิร์ธ ได้ลาออกจาก เอฟเอ และจะเข้ารับตำแหน่งผู้อำนวยการด้านเทคนิคของสโมสรในพรีเมียร์ลีก ไบรตันแอนด์โฮฟอัลเบียน ในฤดูใบไม้ผลิ ค.ศ. 2019
ในเดือนกุมภาพันธ์ ค.ศ. 2022 ได้รับการยืนยันแล้วว่า แอชเวิร์ธ ได้ตกลงที่จะเข้าร่วมงานกับสโมสรในพรีเมียร์ลีก นิวคาสเซิลยูไนเต็ด โดยรับตำแหน่งผู้อำนวยการกีฬา
คลองด่าน (จังหวัดสมุทรปราการ)
บริเวณบางเหี้ยเป็นชุมชนเก่าแก่สร้างมาตั้งแต่สมัยกรุงศรีอยุธยา ว่ากันว่าบรรพบุรุษของชาวชุมชนนี้ส่วนหนึ่งเป็นชาวมอญที่อพยพมาจากพม่าเมื่อคราวเสียกรุงศรีอยุธยาครั้งที่ 2 เหตุที่เรียกว่า "บางเหี้ย" เพราะบริเวณนี้อุดมสมบูรณ์ไปด้วยกุ้ง หอย ปู ปลา จึงมีเหี้ยอาศัยอยู่มาก
สุนทรภู่ได้แต่ง "นิราศเมืองแกลง" ระหว่างการเดินทางไปเมืองแกลงเมื่อ พ.ศ. 2350 มีความตอนหนึ่งถึงคลองบางเหี้ยว่า
ส.พลายน้อย ได้เขียนเกี่ยวกับคลองบางเหี้ยไว้ว่า "แม่น้ำนี้เป็นแม่น้ำโบราณ คลองสำโรงมาบรรจบกับแม่น้ำนี้ตรงที่ว่าการอําเภอบางบ่อ จังหวัดสมุทรปราการ เพื่อความเข้าใจและเป็นหลักฐานว่าชื่อแม่น้ำบางเหี้ยเคยเป็นชื่ออําเภอจะขอกล่าวถึงความเป็นมาไว้ด้วย ในสมัยโบราณทั้งคลองสําโรงและแม่น้ำบางเหี้ย น้ำทะเลจะเข้าถึงตลอดทั้งปี ทําให้ประชาชนเดือดร้อน ต้องหาแหล่งน้ำจืดบริโภค…"
เนื่องจากคำว่า "เหี้ย" เป็นคำหยาบและดูอัปมงคล ภายหลังจึงมีการเปลี่ยนชื่อภูมิศาสตร์ที่เกี่ยวข้องอย่างคลองบางเหี้ยเป็นคลองด่าน และตำบลบางเหี้ยเป็นตำบลคลองด่านเป็นต้น ในสมัยรัฐบาลจอมพล ป. พิบูลสงคราม หากใครเรียกคลองด่านว่า "บางเหี้ย" และทางการได้ยินก็จะถูกปรับเงิน
เหตุที่ได้ชื่อว่า "คลองด่าน" น่าจะเกี่ยวข้องกับการที่พื้นที่บริเวณประตูน้ำบางเหี้ยนั้นมีด่านเก็บภาษีเรือที่ผ่านเข้าออกผ่านคลองที่ไหลจากทิศเหนือของตำบลลงสู่อ่าวไทย
ชุมชนริมคลองบางเหี้ยมีวัดอยู่ 2 วัด ได้แก่ วัดบางเหี้ยบนหรือวัดบางเหี้ยใน (ปัจจุบันคือวัดโคธาราม) เป็นวัดน้ำจืดเพราะอยู่เหนือประตูน้ำ และวัดบางเหี้ยล่างหรือวัดบางเหี้ยนอก (ปัจจุบันคือวัดมงคลโคธาวาส) เป็นวัดน้ำเค็มเพราะอยู่ใต้ประตูน้ำ วัดนี้มีหลวงพ่อปานเป็นเกจิอาจารย์ชื่อดัง ทั้ง 2 วัด ชาวคลองด่านมีประเพณีอัญเชิญรูปหล่อหลวงพ่อปานจากวัดมงคลโคธาวาส ลงเรือแห่ไปตามลำคลองคลองด่านออกไปทางปากอ่าว
วัดอื่นที่ตั้งอยู่ริมคลอง ได้แก่ วัดสว่างอารมณ์ซึ่งตั้งอยู่ปากคลอง และวัดสร่างโศก
รายนามผู้ครองตำแหน่งแมนฮันต์อินเตอร์เนชันแนล
ลัว ลี่
อีเจฟสค์
อีเจฟสค์ (; ; , "Iž", หรือ , "Ižkar") เป็นเมืองหลวงของสาธารณรัฐอุดมูร์ต ประเทศรัสเซีย ตั้งอยู่ริมแม่น้อิช ทางตะวันตกของเทือกเขายูรัลในยุโรปตะวันออก อีเจฟสค์เป็นเมืองที่ใหญ่เป็นอันดับที่ 19 ในประเทศรัสเซีย และเป็นเมืองที่มีประชากรมากที่สุดในอุดมูร์ต มีประชากรกว่า 600,000 คน
ตั้งแต่ปี ค.ศ. 1984 ถึงปี 1987 ได้มีการตั้งชื่อเมืองนี้ว่า Ustinov  ซึ่งตั้งชื่อตาม มิทรี อุสตินอฟ รัฐมนตรีกระทรวงกลาโหมของสหภาพโซเวียต เมืองนี้เป็นศูนย์กลางสำคัญของอุตสาหกรรม การพาณิชย์ การเมือง วัฒนธรรม และการศึกษาในภูมิภาควอลก้า มีชื่อเสียงในด้านอุตสาหกรรมการป้องกันประเทศ วิศวกรรม และโลหการ อีเจฟสค์มีฉายาว่าเมืองหลวงคลังแสงของรัสเซียและเมืองแห่งความรุ่งโรจน์ของแรงงาน
กรอซนืย
กรอซนืย หรือ กรอซนีย์ (; ; &lt;ref name=BGN/PCGN&gt;&lt;/ref&gt;) เป็นเมืองหลวงของสาธารณรัฐเชเชน
เมืองนี้ตั้งอยู่บนแม่น้ำซุนจา จากการสำรวจสำมะโนประชากร พ.ศ. 2553 มีประชากร 271,573 คน เพิ่มขึ้นจาก 210,720 คนในการสำรวจสำมะโนประชากร พ.ศ. 2545 แต่ยังมีเพียง 2 ใน 3 ของ 399,688 คนที่บันทึกไว้ในการสำรวจสำมะโนประชากร พ.ศ. 2532 เดิมชื่อ กรอซนายา (จนถึง พ.ศ. 2413)
เมืองนี้ตั้งอยู่ริมฝั่งแม่น้ำซํนซา ซึ่งเป็นสาขาหลักของแม่น้ำเทเร็ก เมืองตั้งอยู่ในหุบเขาประมาณ 80 กิโลเมตร (50 ไมล์) ทางเหนือของเทือกเขาหลักในเทือกเขาคอเคซัส
เชบอคซารย์
เชบอคซารย์ (; ; ; , "Šupaškar") เป็นเมืองหลวงของสาธารณรัฐชูวัช ประเทศรัสเซีย และเป็นท่าเรือริมแม่น้ำวอลกา
เมืองนี้ตั้งอยู่ในภูมิภาควอลกาอัพแลนด์ และตั้งอยู่บนชายฝั่งของอ่างเก็บน้ำเชบอคซารย์ มีพื้นที่ 250.9 ตารางกิโลเมตร (96.9 ตารางไมล์) มีโนโวเชบ็อกซาร์สค์เป็นเมืองบริวาร ตั้งอยู่ประมาณ 6 กิโลเมตร (3+1⁄2 ไมล์) ทางตะวันออกของเชบอคซารย์
องค์ประกอบทางชาติพันธุ์.
ประชากรของเชบอคซารย์ประกอบด้วยกลุ่มชาติพันธุ์หลักสองกลุ่มดังนี้ ชาวชูวัช (62%) และชาวรัสเซีย (34%) การแต่งงานแบบผสมเชื้อชาติเป็นเรื่องปกติธรรมดา
บาร์นาอุล
บาร์นาอุล  เป็นเมืองที่ใหญ่ที่สุดและศูนย์กลางการปกครองของดินแดนอัลไต ประเทศรัสเซีย ตั้งอยู่ที่จุดบรรจบของแม่น้ำบาร์นอลก้าและอบบในที่ราบไซบีเรียตะวันตก จากการสำรวจสำมะโนประชากร พ.ศ. 2553 มีประชากร 612,401 คน ทำให้เป็นเมืองที่ใหญ่เป็นอันดับที่ 21 ในประเทศรัสเซีย และใหญ่เป็นอันดับสี่ในเขตสหพันธ์ไซบีเรีย
บาร์นาอุลตั้งอยู่ทางใต้ของไซบีเรียตะวันตกบนฝั่งซ้ายของแม่น้ำออบ เป็นศูนย์กลางการคมนาคมขนส่ง อุตสาหกรรม วัฒนธรรม การแพทย์ และการศึกษาของไซบีเรีย บาร์นาอุลก่อตั้งโดยตระกูลเดมิดอฟผู้มั่งคั่ง ซึ่งตั้งใจจะพัฒนาการผลิตทองแดงและเงิน ซึ่งดำเนินต่อไปหลังจากที่โรงงานต่าง ๆ ถูกยึดครองโดยพระมหากษัตริย์ บาร์นาอุลกลายเป็นศูนย์กลางการผลิตเงินรายใหญ่ในรัสเซีย บาร์นาอุลได้รับสถานะนครในปี พ.ศ. 2314
Barnaul
มินามาตะ ภาพถ่ายโลกตะลึง
มินามาตะ ภาพถ่ายโลกตะลึง  เป็นภาพยนตร์ดรามาโดย แอนดรูว์ เลวิทาส ได้รับเค้าโครงจากหนังสือในชื่อเดียวกันโดย ไอลีน มิโอโกะ สมิธ และ ยูจีน สมิธ ภาพยนตร์นำแสดงโดย จอห์นนี เดปป์ (เป็นผู้อำนวยการผลิตด้วยเช่นกัน) แสดงเป็น ดับเบิลยู. ยูจีน สมิธ ช่างภาพชาวอเมริกันผู้บันทึกเหตุการณ์และผลกระทบของประชาชนในเมืองมินามาตะที่ได้รับพิษจากสารปรอท ภาพยนตร์ได้รับการฉายเป็นครั้งแรกที่เทศกาลภาพยนตร์นานาชาติเบอร์ลินในวันที่ 21 กุมภาพันธ์ ค.ศ. 2020 และที่งานประกาศผลรางวัลออสการ์ ครั้งที่ 94 ใน ค.ศ. 2022 "มินามาตะ ภาพถ่ายโลกตะลึง" ได้รับการจัดอันดับให้อยู่ในลำดับที่สามในการแข่งขันออสการ์แฟนเฟเวอริท
ใน ค.ศ. 1971 ช่างภาพชาวอเมริกัน ดับเบิลยู. ยูจีน สมิธ ที่มีชื่อเสียงจากการถ่ายภาพเล่าเรื่อง (photographic essay) จำนวนมากตีพิมพ์ในนิตยสาร"ไลฟ์" กลายเป็นคนสันโดษ ขณะที่อยู่ระหว่างงานมอบหมายอื่น ไอลีนที่มีใจรักในอาชีพนักแปลภาษาญี่ปุ่นขอร้องให้สมิธเยี่ยมเมืองมินามาตะเพื่อถ่ายภาพและบันทึกเหตุการณ์การระบาดของพิษจากสารปรอทและโรตมินามาตะ ไอลีนสามารถโน้มนาวสมิธให้เปิดโปงความเสียหายและความทุกข์ยากจากความโลภภาคธุรกิจ (corporate greed) โดยมีตำรวจท้องถิ่นและรัฐบาลเป็นผู้สมรู้ร่วมคิด
สมิธเดินทางไปยังมินามาตะในประเทศญี่ปุ่นเพื่อบันทึกเหตุการณ์การระบาดของโรคมินามาตะในชุมชนใกล้ชายฝั่ง โรคดังกล่าวเกิดจากมลพิษโรงงานซึ่งเชื่อมโยงกับกิจกรรมต่าง ๆ ของบริษัทชีวเคมี Chisso สมิธต้องเอาชนะความเชื่อใจของชุมชนที่แตกหักและบริษัทที่ทรงพลังเพียงกล้องมินอลตาของเขาเท่านั้น ในขณะเดียวกันเขาต้องหาภาพที่จะช่วยนำเรื่องราวดังกล่าวมาเปิดเผยให้แก่โลก ด้วยเหตุนี้สมิธตกเป็นเหยื่อของการแก้แค้นอย่างรุนแรง เขาจึงถูกนำตัวส่งกลับสหรัฐอย่างเร่งด่วน อย่างไรก็ตาม รายงานนี้ทำให้เขาเป็นบุคคลสำคัญในวงการการถ่ายภาพวารสารศาสตร์
ในวันที่ 23 ตุลาคม ค.ศ. 2018 ได้รับการประกาศว่า จอห์นนี เดปป์ จะแสดงในภาพยนตร์ดรามาเป็นนักถ่ายภาพวารสาร ยูจีน สมิธ และมี แอนดรูว์ เลวิทาส เป็นผู้เขียนและกำกับภาพยนตร์ แต่เดิมได้รับการเสนอค่าตัวสำหรับการแสดงเป็นจำนวนเงิน 6 ล้านดอลลาร์ เดปป์เจรจาให้ลดเหลือที่ 3 ล้านดอลลาร์เพื่อให้ภาพยนตร์อยู่ภายใต้เงินทุนจำนวนน้อยที่สุด การถ่ายทำเริ่มต้นเมื่อเดือนมกราคม ค.ศ. 2019 โดย บิล นาย, มินามิ ฮินาเซะ, ฮิโรยูกิ ซานาดะ, ทาดาโนบุ อาซาโนะ, เรียว คาเซะ และ จุน คานิมูระ ร่วมแสดงเพิ่มเติม การถ่ายทำเกิดขึ้นในประเทศญี่ปุ่น, ประเทศเซอร์เบีย, และประเทศมอนเตเนโกร
นักประพันธ์ดนตรีชาวญี่ปุ่น รีวอิจิ ซากาโมโตะ ได้รับการว่าจ้างให้ประพันธ์ดนตรีประกอบภาพยนตร์
Minamata (film)
Tara Air
การประกวดความงามระดับนานาชาติ
2021 takeover of Newcastle United F.C.
วัดตะพงใน
วัดตะพงใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะพง อำเภอเมืองระยอง จังหวัดระยอง ปัจจุบันมีเจ้าอาวาสคือ พระครูพิทักษ์กิตตยานุวัตร (ละมัย)
วัดตะพงใน เดิมชื่อว่า วัดสุวรรณอินทร์คชรินทร์ธาราม ตั้งวัดเมื่อ พ.ศ. 2300 ประวัติความเป็นมาของวัดตะพงในไม่มีผู้ใดบันทึกไว้เป็นหลักฐาน ทราบเพียงว่าวัดนี้ผู้เป็นเจ้าอาวาสรูปแรกคือ ท่านพ่อกลั่นไม่ทราบฉายาและนามสกุล เป็นเจ้าอาวาสเมือใดไม่มีใครทราบ ทั้งไม่ทราบว่าต่อจากท่านพ่อกลั่นแล้วใครบ้างเป็นเจ้าอาวาสสืบแทน จนกระทั่งถึงอาจารย์ป๊อก อุคมสุขเป็นเจ้าอาวาส ไม่มีหลักฐานว่าเมื่อใด แต่ปรากฏว่าวัดนี้ไม่เคยร้างจะมีพระภิกษุสามเณรจำพรรษาติดต่อกันเรื่อยมา ส่วนชื่อวัดตะพงในนั้นตั้งตามนามหมู่บ้าน วัดได้รับพระราชทานวิสุงคามสีมาเมื่อวันที่ 9 ตุลาคม พ.ศ. 2524 กรมศิลปากรประกาศขึ้นทะเบียนโบราณสถานในราชกิจจานุเบกษา เล่ม 11 ตอนพิเศษ 124 ง ลงวันที่ 17 ธันวาคม 2544 พื้นที่ประมาณ 3 ไร่ 24 ตารางวา
อุโบสถหลังเก่าสร้างเมื่อ พ.ศ. 2475 เป็นอาคารก่ออิฐถือปูน ผังรูปสี่เหลี่ยมผืนผ้า กว้าง 8 เมตร ยาว 22 เมตร หลังคาเครื่องไม้ลดชั้น 2 ชั้น มุงกระเบื้องดินเผาซ้อนกันชั้นละ 2 ตับ มีช่อฟ้า ใบระกา และหางหงส์ ไม้แกะสลัก หน้าบันด้านหน้าและด้านหลังมีร่องรอยการประดับด้วยเครื่องถ้วย ด้านหน้าเป็นเฉลียงมีหลังคาจั่นหับมุงสังกะสีคลุมระหว่างเสาไม้ที่ตั้งรับโครงหลังคา ตกแต่งด้วยเสาหัวเม็ด มีประตูบริเวณกึ่งกลางของผนัง 1 ประตู ผนังด้านข้างมีหน้าต่างด้านละ 3 ช่อง เหนือกรอบประตูและหน้าต่างมีร่องรอยการประดับด้วยเครื่องถ้วย บานประตูและหน้าต่างไม้อกเลาแกะสลัก ภายในอุโบสถมีเฉพาะฐานปัทม์สำหรับประดิษฐานพระพุทธรูป
วัดปากน้ำ (จังหวัดระยอง)
วัดปากน้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอเมืองระยอง จังหวัดระยอง ที่ดินตั้งวัด มีเนื้อที่จำนวน 40 ไร่ 20 ตารางวา
วัดปากน้ำ ที่ป้ายวัดเขียนว่า วัดปากน้ำ (สมุทรคงคาราม) แต่เดิมสร้างอยู่ฝั่งปากน้ำริมทะเล ต่อมาเห็นว่าที่ดินมีเนื้อที่น้อยจึงย้ายข้ามแม่น้ำมาสร้างในที่ปัจจุบัน สำหรับที่ดินไม่ทราบว่าใครเป็นผู้ถวายให้วัด สันนิษฐานว่าคงเป็นที่ดินรกร้างว่างเปล่าไม่มีเจ้าของ ชาวบ้านจึงได้ร่วมกันจัดสร้างวัดในที่ดินเปล่าดังกล่าว ตั้งเป็นวัดเมื่อ พ.ศ. 2320 ในสมัยกรุงธนบุรี ได้รับพระราชทานวิสุงคามสีมาเมื่อ พ.ศ. 2360 และประกอบพิธีผูกพัทธสีมาเมื่อ พ.ศ. 2437
วัดเป็นผู้ดูแลเจดีย์กลางน้ำซึ่งสร้างเมื่อ พ.ศ. 2416 โดยพระยาศรีสมุทโภคชัยโชคชิตสงคราม (เกตุ ยมจินดา) เจดีย์อยู่ห่างจากตัววัดประมาณ 1.5 กิโลเมตร
วัดมีเกจิอาจารย์คือ หลวงพ่อสอด มีข่าวใหญ่เมื่อศาลาการเปรียญอายุนับร้อยปีของวัดได้เกิดเพลิงไหม้เสียหายไปทั้งหลัง แต่ได้เกิดสิ่งมหัศจรรย์คือ รูปเหมือนท่านที่ตั้งเอาไว้ในศาลาการเปรียญหลังดังกล่าว ไม่ได้รับความเสียหายกันแต่อย่างใด
รางวัลลอเรนซ์โอลิวีเอร์
รางวัลลอเรนซ์โอลิวีเอร์  หรือรู้จักกันในชื่อ รางวัลโอลิวีเอร์  เป็นรางวัลประจำปีที่มอบเพื่อยกย่องความเป็นเลิศด้านละครเวทีในลอนดอนโดยสมาคมโรงละครลอนดอนภายในงานประกาศรางวัลประจำปีซึ่งจัดขึ้นในเมืองหลวงของสหราชอาณาจักร แต่เดิมรางวัลนี้ชื่อว่า รางวัลสมาคมโรงละครเวสต์เอ็นด์  แต่ได้รับการเปลี่ยนชื่อเพื่อเป็นเกียรติแก่ลอเรนซ์ โอลิวีเอร์ นักแสดงชายชาวอังกฤษในปี พ.ศ. 2527
รางวัลนี้มอบให้กับบุคคลที่เกี่ยวข้องกับโปรดักชันเวสต์เอ็นด์ตลอดจนโรงละครที่ไม่ใช่เชิงพาณิชย์ที่ตั้งอยู่ในลอนดอน ซึ่งมีความครอบคลุมทั้งหมวดหมู่ละคร ละครเพลง การเต้นรำ โอเปรา และ โรงละครที่เกี่ยวข้อง นอกจากนี้ยังมีการมอบรางวัลโอลิวีเอร์พิเศษซึ่งมีผู้ท้าชิงโดยดุลยพินิจในแต่ละปีด้วย รางวัลโอลิวีเอร์นี้ได้รับการยอมรับในระดับนานาชาติ ว่าเป็นรางวัลอันมีเกียรติยศสูงสุดในวงการละครเวทีอังกฤษ เทียบเท่ารางวัลแบฟตาสำหรับวงการภาพยนตร์และโทรทัศน์และรางวัลบริตสำหรับวงการเพลง และยังเทียบเท่ากับรางวัลโทนีของละครเวทีบรอดเวย์และรางวัลโมลิแยร์ของวงการละครเวทีฝรั่งเศส
นับแต่การเริ่มมอบรางวัล สถานที่จัดงานถูกเปลี่ยนไปในสถานที่และโรงละครหลายแห่งทั่วลอนดอน จนกระทั่วปี พ.ศ. 2555 ถึง 2559 ได้จัดประจำที่รอยัลโอเปราเฮาส์ และย้ายไปจัดประจำที่รอยัลอัลเบิร์ตฮอลตั้งแต่ปี พ.ศ. 2560 เป็นต้นมา โดยมีการออกอากาศผ่านโทรทัศน์ในช่วงเวลายอดนิยมทางสถานีโทรทัศน์ไอทีวี ซึ่งได้รับสิทธิ์การถ่ายทอดนับแต่ปี พ.ศ. 2556 เป็นต้นมา พร้อมกับการออกอากาศทางวิทยุโดยสถานีวิทยุแมจิก
รางวัลโอลิวีเอร์ก่อตั้งขึ้นในปี พ.ศ. 2519 โดยสมาคมโรงละครลอนดอน ในฐานะรางวัลสมาคมโรงละครเวสต์เอ็นด์ โดยตัวรางวัลได้รับการออกแบบโดยทอม เมอร์ริฟิลด์ งานประกาศรางวัลครั้งแรกถูกจัดขึ้นในเดือนธันวาคมปีดังกล่าว ณ โรงแรมโฮเทลคาเฟรอยัล ปี พ.ศ. 2527 ลอเรนซ์ โอลิวีเอร์ นักแสดงชาวอังกฤษยินยอมให้รางวัลนี้ใช้ชื่อของเขาเพื่อเป็นเกียรติแก่เขา ดังนั้น รางวัลจึงถูกเปลี่ยนชื่อเป็น รางวัลลอเรนซ์โอลิวีเอร์
การตัดสิน.
ทุกปี คณะกรรมการตัดสินด้านโรงละคร โอเปรา การเต้นรำ และการแสดงที่เกี่ยวข้องจะถูกรวบรวมขึ้นโดยสมาคมโรงละครลอนดอน
สำหรับโอเปรา การเต้นรำ และการแสดงที่เกี่ยวข้อง แต่ละองค์คณะจะประกอบไปด้วยคณะผู้เชี่ยวชาญ (ได้แก่ นักสื่อมวลชน ผู้กำกับฝ่ายคัดเลือกนักแสดง ผู้จัดการศิลป์ ผู้จัดพิมพ์ และ ผู้เชี่ยวชาญในอุตสหกรรมอื่นที่ได้รับการคัดเลือกจากความรู้ในสาขาของตน) และสมาชิกของสาธารณชนผู้หลงใหลในโรงละครลอนดอน อันดับแรก คณะกรรมการจะเลือกการแสดงที่เห็นสมควรที่จะเสนอชื่อเพื่อเข้าชิงรางวัลโอลิวีเอร์มากที่สุด จากนั้นจึงจะลงคะแนนเลือกผู้ชนะในตอนท้ายสุดของการตัดสิน
สำหรับรางวัลด้านโรงละคร บัญชีรายการซึ่งมีความยาวจะถูกรวบรวมขึ้นโดยองค์คณะ ซึ่งประกอบด้วย สมาชิกสาธารณชน และส่งไปยังสมาชิก SOLT เพื่อลงคะแนน โดยสมาชิกดังกล่าวสามารถลงคะแนนให้กับการแสดงที่อยู่นอกบัญชีรายการได้ เว้นแต่ในหมวดรางวัลนักแสดงสมทบชาย/สมทบหญิงสี่ประเภท (เนื่องจากในแต่ละหมวดรางวัลนั้นมีผู้มีสิทธิ์เข้าชิงหลายพันคน) คะแนนโดยสมาชิกจะถูกรวบรวมเข้ากับองค์คณะเพื่อสร้างรายชื่อผู้เข้าชิง จากนั้นรายชื่อผู้เข้าชิงจะได้รับการลงคะแนนโดยสมาชิกทั้งสองกลุ่มและองค์คณะเพื่อหาผู้ชนะ
งานประกาศรางวัล.
สถานที่จัดงาน.
สถานที่ที่เกี่ยวข้องกับการจัดงานมากที่สุด คือ โรงแรมกรอสเวเนอร์เฮาส์ ซึ่งถูกใช้เป็นสถานที่จัดงานเลี้ยงหลังงานประกาศรางวัลจำนวนเก้าครั้ง และเป็นสถานที่จัดงานประกาศรางวัลอีกสี่ครั้ง นอกจากนี้ ยังมีสถานที่ต่าง ๆ ที่ใช้เป็นสถานที่ในการประกาศรางวัลดังนี้ โรงละครแอลเบอรี (ปัจจุบัน คือ โรงละครโนเอลโคเวิร์ด), โรงแรมคาเฟรอยัล, โรงละครโดมิเนียน, โรงละครลอนดอนแพลเลเดียม, โรงละครไลเซียม, โรงแรมลอนดอนฮิลตันออนพาร์กเลน, โรงละครพิคคาดิลลี, โรงละครแห่งชาติ, โรงละครรอยัลตี (ปัจจุบัน คือ โรงละครพีค็อก), โรงละครชาฟต์สเบอรี, โรงละครรอยัลดรูรีเลน และ โรงละครวิกตอเรียพาเลซ
ในปี พ.ศ. 2555 ถึง 2559 งานประกาศรางวัลถูกจัดที่รอยัลโอเปราเฮาส์ และได้ย้ายไปจัดที่รอยัลอัลเบิร์ตฮอล ในปี พ.ศ. 2560
งานประกาศรางวัลครั้งแรกได้รับการถ่ายทอดผ่านทางสถานีโทรทัศน์บีบีซี1 โดยออกอากาศผ่านสถานีโทรทัศน์ดังกล่าวไปจนถึงปี พ.ศ. 2535 ก่อนจะเปลี่ยนไปออกอากาศผ่านสถานีโทรทัศน์บีบีซี2 จนถึงปี พ.ศ. 2546 จากนั้นงานประกาศรางวัลถูกถ่ายทอดผ่านวิทยุเพียงอย่างเดียวจนถึงปี พ.ศ. 2554 เมื่อสถานีโทรทัศน์บีบีซีได้ออกอากาศสดเชิงตอบโต้ผ่านปุ่มแดงบนรีโมท ขณะเดียวกันก็มีพอล แกมบักชีนีเป็นผู้ดำเนินรายการผ่านสถานีวิทยุบีบีซี 2โดยเป็นการออกอากาศและสัมภาษณ์สด โดยมีรูปแบบการออกอากาศเดียวกันนี้ในปี พ.ศ. 2555 ก่อนที่สถานีโทรทัศน์ไอทีวีของสหราชอาณาจักรจะได้รับสิทธิ์การออกอากาศ ทำให้มีการออกอากาศงานประกาศรางวัลโอลิวีเอร์ผ่านสื่อกระแสหลักอีกครั้งในปี พ.ศ. 2556 นอกจากนี้ยังมีการออกอากาศผ่านสถานีวิทยุแมจิกด้วย
วิถีไนโกรสไตรเอทอล
วิถีไนโกรสไตรเอทอล  เป็นคู่วิถีโดพามีเนอร์จิกในสมองที่เชื่อมต่อสับสแตนเชียไนกรา พาส์คอมแพกตา (SNc) ในสมองส่วนกลางเข้ากับดอร์ซอลสไตรเอทัม (คือคอว์เดทนิวเคลียส กับ พูทาเมน) ในสมองส่วนหน้า เป็นหนึ่งในสี่วิถีโดพามีนของสมอง มีบทบาทสำคัญในการสร้างการขยับร่างกายในฐานะส่วนหนึ่งของระบบลูปมอเตอร์ของบาซัลแกงเกลีย เซลล์ประสาทโดพามีเนอร์จิกในวิถีจะหลั่งโดพามีนจากปลายอักซอนที่ไซแนปส์เข้าสู่เซลล์ประสาทแหลมตัวกลาง (medium spiny neurons; MSNs) หรือ เซลล์ประสาทแหลมส่งต่อ (spiny projection neurons; SPNs) ซึ่งเป็นกาบาเออร์จิก ซึ่งอยู่ในสไตรเอทา
การเสื่อมสลายของเซลล์ประสาทใน SNc เป็นหนึ่งในลักษณะทางพยาธิวิทยาหลักของโรคพาร์คินสัน ส่งผลให้เกิดการผลิตโดพามีนลดลงอย่างเห็นได้ชัด ซึ่งนำไปสู่อาการผิดปกติในการเคลื่อนไหวที่ลดลงของโรค รวมถึง ไฮโปคิเนเซีย, สั่น, แข็ง (rigidity), และ ความไม่มั่นคงในการยืน
Nigrostriatal pathway
Extrapyramidal system
Reticular formation
ภคัต สิงห์
ภคัต สิงห์ (อักษรโรมัน: Bhagat Singh, 27 กันยายน 1907 – 23 มีนาคม 1931) เป็นนักปฏิวัติชาวอินเดีย ผู้มีส่วนร่วมในการฆาตกรรมตำรวจชาวอังกฤษชั้นผู้น้อยซึ่งผิดจากเป้าหมายจริง ซึ่งตั้งใจจะเป็นการแก้แค้นการเสียชีวิตของนักชาตินิยมอินเดียคนหนึ่ง เขามีส่วนร่วมในการวางระเบิดสภานิติบัญญัติกลางในเดลีที่เป็นการทำไปในเชิงสัญลักษณ์ และทำการอดอาหารประท้วงในเรือนจำ เรื่องราวการอดอาหารประท้วงในเรือนจำของเขาแพร่หลายผ่านหนังสือพิมพ์ทำให้เขากลายเป็นคนมีชื่อเสียงโดยเฉพาะในภูมิภาคปัญจาบ เขาถูกประหารชีวิตเมื่อวัย 23 และนับจากนั้นกลายมาเป็นผู้พลีชีพเพื่อชาติและวีรบุรุษท้องถิ่นของอินเดียเหนือ เขาได้รับอิทธิพลทางการเมืองหลัก ๆ จากลัทธิบอลเชวิก และ ลัทธิอนาธิปไตย เขามีส่วนร่วมในการสนับสนุนกองทัพในอินเดียในทศวรรษ 1930 และกระตุ้นให้ทั้งภายในพรรคคองเกรสแห่งชาติและกลุ่มเคลื่ออนไหวเรียกร้องเอกราชอินเดียได้ใคร่ครวญตัวเองใหม่ในแนวทางอหิงสาของตน